AIŠKINAMASIS RAŠTAS

Dėl Molėtų rajono savivaldybės vaikų priėmimo į ikimokyklinio ugdymo įstaigas tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės vaikų priėmimo į ikimokyklinio ugdymo įstaigas tvarkos aprašo patvirtinimo” tikslai – užtikrinti ikimokyklinio ir priešmokyklinio ugdymo paslaugų prieinamumą, ikimokyklinio ugdymo įstaigose tinkamai sukomplektuoti ikimokyklinio bei priešmokyklinio amžiaus vaikų grupes, organizuoti lankančiųjų ir pageidaujančių lankyti ikimokyklinio ugdymo įstaigas vaikų apskaitą, padidinti informacijos tėvams sklaidos būdus.

Atnaujintame Molėtų rajono savivaldybės vaikų priėmimo į ikimokyklinio ugdymo įstaigas tvarkos apraše papildyti pirmenybės, priimant vaikus į ikimokyklines ugdymo įstaigas, atvejai, praplėsti apie vaikų priėmimą tėvų informavimo būdai, įstaigų interneto svetainėse bus skelbiami prašymų registravimo numeriai. Taip pat suvienodintos prašymo registruoti ir priimti vaikus į ugdymo įstaigą formos, kuriose prašoma tiksliai nurodyti datą, nuo kada norima ugdyti vaiką.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos švietimo įstatymo 29 straipsnio 6 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

Teigiamos pasekmės: praplėsti tėvų informavimo apie vaikų registraciją ir priėmimą į ugdymo įstaigą būdai.

Neigiamų pasekmių nėra.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai**

Nereikia

**6. Vykdytojai, įvykdymo terminai**

Molėtų rajono savivaldybės ikimokyklinio ugdymo įstaigos.